c)

Kylmäkerroin EERPL(Tj) osakuormaolosuhteissa A, B, C ja D määritetään seuraavasti: Osakuormaolosuhteessa A (täysi kuorma) yksikön ilmoitetun tehon katsotaan olevan yhtä suuri kuin jäähdytyskuorma (PdesignR). Osakuormaolosuhteissa B, C ja D voi olla kaksi vaihtoehtoa: i) Jos yksikön ilmoitettu teho (DC) vastaa vaadittuja jäähdytyskuormia, käytetään yksikön vastaavaa EERDC-arvoa. Näin voi olla muuttuvan tehon yksiköillä. EERPL(TB,C tai D) = EERDC ii) Jos yksikön ilmoitettu teho on korkeampi kuin vaadittu jäähdytyskuorma, yksikön on oltava jaksoittain päällä ja pois päältä. Näin voi olla kiinteän tai muuttuvan tehon yksiköillä. Tässä tapauksessa vastaavan EERPL-arvon laskennassa on käytettävä alenemiskerrointa (Cc). Laskenta selitetään seuraavassa. 1) Kiinteän tehon yksiköt: Ulostulolämpötilan ajallisen keskiarvon määrittämiseksi tehotestin sisään- ja ulostulolämpötilat määritellään seuraavalla yhtälöllä: toutlet,average = t inlet,capacity test + (toutlet,capacity test – tinlet,capacity test) * CR jossa: — tinlet,capacity test = höyrystimen veden sisääntulolämpötila (olosuhteelle B, C tai D, siten kuin se on määritelty asetuksen (EU) 2016/2281 liitteessä III olevissa taulukoissa 22 ja 23) — toutlet,capacity test = höyrystimen veden ulostulolämpötila (olosuhteelle B, C tai D, siten kuin se on määritelty asetuksen (EU) 2016/2281 liitteessä III olevissa taulukoissa 22 ja 23) — toutlet,average = höyrystimen keskimääräinen veden ulostulolämpötila päällä/pois päältä -syklin aikana (esimerkiksi + 7 °C, kuten asetuksen (EU) 2016/2281 liitteessä III olevissa taulukoissa 22 ja 23 esitetään) — CR = tehosuhde, joka lasketaan jäähdytyskuormana (PR) jaettuna kylmäteholla (Pd) samoissa toimintaolosuhteissa seuraavasti: Arvon toutlet,average määrittämiseksi on käytettävä iteraatiomenetelmää kaikissa olosuhteissa (B, C, D), kun jäähdyttimen kylmäteho (säätöporras) on suurempi kuin vaadittu jäähdytyskuorma. — Tehdään testi asetuksen (EU) 2016/2281 liitteessä II olevassa taulukossa 22 tai 23 annetussa lämpötilassa toutlet, kun veden virtaama on olosuhteessa ”A” tehtäville testeille määritelty virtaama jäähdyttimille, joissa on kiinteä virtaama, tai kiinteällä lämpötilaerolla jäähdyttimille, joissa on muuttuva virtaama. — Lasketaan CR. — Sovelletaan arvon toutlet,average laskelmaa sen korjatun arvon toutlet,capacity laskemiseksi, jossa testi on suoritettava sellaisen lämpötilan toutlet,average saavuttamiseksi, joka on yhtä suuri kuin asetuksen (EU) 2016/2281 liitteessä III olevassa taulukossa 22 tai 23 määritelty ulostulolämpötila. — Tehdään uusi testi korjatulla lämpötilalla toutlet ja samalla veden virtaamalla. — Lasketaan CR uudelleen. — Toistetaan edelliset vaiheet, kunnes CR ja toutlet,capacity test eivät enää muutu. Tämän jälkeen lasketaan EERPL kullekin osakuormaolosuhteelle B, C ja D seuraavasti: Teksti kuva jossa: — EERDC on yksikön ilmoitettu tehoa (DC) vastaava EER samoissa lämpötilaolosuhteissa kuin osakuormaolosuhteissa B, C ja D; — Cc on jäähdyttimien alenemiskerroin osakuomaolosuhteissa B, C ja D; — CR on tehosuhde osakuomaolosuhteissa B, C ja D. Alenemista, joka johtuu yksikön käynnistyessä uudelleen esiintyvästä paineen tasaantumisvaikutuksesta, voidaan jäähdyttimillä pitää merkityksettömänä. Ainoa EER-arvoon jaksottaisessa käytössä vaikuttava tekijä on jäljellä oleva ottoteho, kun kompressori on kytketty pois päältä. Sähkön ottoteho yksikön kompressorin pois päältä -tilassa mitataan, kun kompressori kytketään pois päältä vähintään 10 minuutiksi. Alenemiskerroin Cc määritetään kullekin osakuormasuhteelle seuraavasti: Jos Cc:n arvoa ei määritetä testaamalla, alenemiskertoimen Cc oletusarvo on 0,9. 2) Muuttuvan tehon yksiköt: Määritetään ilmoitettu teho ja EERPL sillä yksikön tehonsäädön portaalla tai asetuksella, joka vastaa parhaiten vaadittua jäähdytyskuormaa. Jos tällä portaalla ei voida saavuttaa vaadittua jäähdytyskuormaa tarkkuudella ± 10 % (esim. välillä 9,9 kW – 8,1 kW, jos vaadittu jäähdytyskuorma on 9 kW), määritetään teho ja EERPL määritellyillä osakuormalämpötiloilla vaaditun jäähdytyskuorman molemmilla puolilla olevilla portailla. Osakuormateho ja EERPL vaaditulla jäähdytyskuormalla määritetään tämän jälkeen lineaarisesti interpoloimalla näillä kahdella portaalla saatujen tulosten välillä. Jos yksikön pienin säätöporras on korkeampi kuin vaadittu jäähdytyskuorma, EERPL vaaditulla osakuormasuhteella lasketaan kiinteän tehon yksiköiden yhtälöllä.